รอบเดือนมาวันที่5-7/4/61 กินยาคุมเม็ดแรกวันที่มีรอบเดือน แล้วหยุดกินยาคุมไปวันที่11/4/61 จากนั้นมีเพศสัมพันกับแฟน วันที่14-16/4/61 หลังมีเพศสัมพันมีเลือดออกมาเล็กน้อย จากวันที่17/4/61มีเลือดไหลออกมา ครั้งเดียว วันที่18/4/61มีเพศสัมพันกับแฟน แล้วเลือดก้ไหลออกมาอีก ไหลออกมาประปิดกระปอยจนถึงวันที่22/4/61และวันที่29/4/61มีเพศสัมพัน อีกครั้ง พอมาวันที่1-3/5/61 มีอาการพะอืดพะอมเหมือนจะอ้วกแต่ก้ไม่อ้วก ตรวจฉี่วันที่3/5/61 ไม่ท้องคะขึ้นขีดเดียว อย่างนี้คืออาการอะไรคะ และมีโอกาสจะท้องรึเปล่าคะ
สวัสดีค่ะ การมีเลือดออกหลังจากหยุดทานยาคุมกำเนิดในวันที่ 17, 18, 22 ถือเป็นอาการมีเลือดออกกะปริดกะปรอย ซึ่งอาจเกิดจาก1. ผลจากการหยุดทานยาคุมกำเนิด อาจทำให้รังไข่ยังกลับมาทำงานไม่เป็นปกติได้2.มีมดลูกอักเสบ แต่มักมีตกขาวที่ผิดปกติและอาการปวดท้องน้อยร่วมด้วย3. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS)5. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ ภาวะไทรอยด์ฮอร์โมนต่ำ เป็นต้นส่วนการตั้งครรภ์นั้น ย่อมมีโอกาสเป็นไปได้ เนื่องจากไม่ได้ทานยาคุมกำเนิดแล้ว อย่างไรก็ตาม หากได้ตรวจหาการตั้งครรภ์ในวันที่ 3 พ.ค. แล้วพบขึ้นเพียง 1 ขีด ก็แสดงว่าไม่น่ามีการตั้งครรภ์เกิดขึ้นหลังจากนี้ ควรสังเกตอาการเลือดออกผิดปกติไปก่อน หากยังคงมีเลือดออกกะปริดกะปรอยอยู่เรื่อยๆ หรือมีปวดท้องน้อย ควรไปพบแทพย์เพื่อหาสาเหตุค่ะ แตหากไม่มีเลือดออกมาแล้ว ก็ให้รอประจำเดือนไปอีกซักระยะ ซึ่งในระหว่างนี้ ควรใช้ถุงยางอนามัยหากยังไม่ต้องการที่จะตั้งครรภ์ค่ะ หากรอจนถึงช่วงกลางเดือน พ.ค. ประจำเดือนยังไม่มา ควรตรวจการตั้งครรภ์ซ้ำอีกครั้งค่ะ